SET ปิดเช้าลบ 3 จุดตามเอเชีย วิตก “โควิด” เร่งตัวทำล็อกดาวน์รอบใหม่
SET ปิดเช้าลบ 3.16 จุด ตามตลาดหุ้นเอเชียที่วิตกจำนวนผู้ติดเชื้อโควิดพุ่งอาจล็อกดาวน์เพิ่มโดยเฉพาะในจีน ดันหุ้นกลุ่มโรงพยาบาลขึ้นรับกระแส พร้อมให้แนวรับที่ 1,611 และ 1,600 จุด แนวต้าน 1,630 และ 1,635 จุด
SET ปิดเช้าลบ 3.16 จุด ตามตลาดหุ้นเอเชียที่วิตกจำนวนผู้ติดเชื้อโควิดพุ่งอาจล็อกดาวน์เพิ่มโดยเฉพาะในจีน ดันหุ้นกลุ่มโรงพยาบาลขึ้นรับกระแส พร้อมให้แนวรับที่ 1,611 และ 1,600 จุด แนวต้าน 1,630 และ 1,635 จุด
28 พ.ย. 2565

นายถนอมศักดิ์ สหรัตน์ชัย ผู้ช่วยกรรมการผู้จัดการและหัวหน้าฝ่ายวิจัย บล.กรุงไทย เอ็กซ์สปริง กล่าวว่า ตลาดหุ้นไทยเช้าที่ผ่านมาโดยรวมปรับตัวลงตามตลาดหุ้นเอเชีย กังวลจำนวนผู้ติดเชื้อโควิดหลายประเทศกลับมาเพิ่มขึ้นและอาจกลับมาใช้มาตรการล็อกดาวน์กันอีกรอบ อาทิ ญี่ปุ่น ไทย โดยเฉพาะจีน เร่งตัวขึ้นทำนิวไฮถึง 4 หมื่นคนในวันเดียว จึงต้องจับตาว่าจะมีการล็อกดาวน์ตามมาหรือไม่ ขณะที่สถานการณ์ในจีนได้มีประชาชนหลายพื้นที่ออกมาประท้วงให้ทางการยกเลิกนโยบาย Zero Covid
โดยจากความกังวลสถานการณ์โควิดทำให้หุ้นกลุ่มโรงพยาบาลกลับมาดีดตัวขึ้นได้ดี อาทิ CHG IMH เป็นต้น และหุ้นกลุ่มเทคโนโลยี ที่กลับมาเล่นเหมือนช่วงต้น ๆ ของการระบาดครั้งแรก นอกจากนี้ ยังมีการเลือกเล่นเป็นรายตัว อย่าง DELTA รับยอดขายรถยนต์ฟื้นตัวและเก็งเข้า SET50
ด้านแนวโน้มทิศทางการลงทุนในช่วงบ่าย มองว่าตลาดแกว่งตัวแคบๆ วอลุ่มไม่มาก โดยจับตาการประชุมคณะรัฐมนตรี (ครม.)ในวันพรุ่งนี้จะมีมาตรการกระตุ้นเศรษฐกิจโค้งสุดท่ายของปีนี้อย่างไร ให้แนวรับที่ 1,611 และ 1,600 จุด แนวต้านที่ 1,630 และ 1,635 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTT มูลค่าการซื้อขาย 1,289.19 ล้านบาท ปิดที่ 33.25 บาท ลดลง 0.50 บาท
KBANK มูลค่าการซื้อขาย 790.23 ล้านบาท ปิดที่ 143.00 บาท ลดลง 0.50 บาท
PTTEP มูลค่าการซื้อขาย 713.20 ล้านบาท ปิดที่ 184.50 บาท ลดลง 2.00 บาท
DELTA มูลค่าการซื้อขาย 641.19 ล้านบาท ปิดที่ 668.00 บาท เพิ่มขึ้น 6.00 บาท
BANPU มูลค่าการซื้อขาย 616.80 ล้านบาท ปิดที่ 12.70 บาท ลดลง 0.30 บาท